Autokefaalne kirik

Autokefaalne kirik (kreeka keeles αὐτοκέφαλος < αὐτο auto 'ise' + κεφαλή kephalē 'pea') on täielikult ise ennast valitsev ja juhtiv, teistest kohalikest kirikutest administratiivselt sõltumatu õigeusu kirik.

 Autokefaalia andmine 
pisi|5. jaanuaril 2019 kirjutas Konstantinoopoli patriarh Bartholomeos I alla vastasutatud Ukraina Õigeusu Kiriku autokefaaliat kinnitavale tomosele
Autokefaalia andmine toimub õigeusu traditsioonis Konstantinoopoli Oikumeenilise Patriarhaadi poolt seda kinnitava aktiga, mida nimetatakse tomoseks. Autokefaalia saamise eeltingimuseks ei ole kõigi teiste autokefaalsete kirikute nõusolek.NO PAN-ORTHODOX APPROVAL NEEDED TO ISSUE THE TOMOS, PATRIARCH BARTHOLOMEW SAYS - RISU, 28.02.2019 (vaadatud 02.03.2019) Konstantinoopoli patriarhaat tunnistab ainult neid autokefaalseid ja autonoomseid kirikuid, millele ta on ise kirikliku iseseisvuse andnud. Vene Õigeusu Kiriku arvates on ka neil õigus teisele kirikule iseseisvust anda.Liina Eek. Õigeusu kiriku fülogeneesist. - Akadeemia, 5, 2016, lk 769.

 Jurisdiktsioon 
Igal autokefaalsel kirikul on jurisdiktsioon oma kindlaksmääratud geograafilistes piirides. Autokefaalset kirikut juhib Piiskoppide Kogu ehk Püha Sinod, mille eesistuja on vanem piiskop; sõltuvalt traditsioonist on ta patriarhi, metropoliidi või peapiiskopi tiitliga.

 Autokefaalsed kirikud 
2019. aasta seisuga olid Konstantinoopoli Õigeusu Kiriku diptühhoni järgi autokefaalsed järgmised õigeusu kirikud: 
 Konstantinoopoli Õigeusu Kirik
 Aleksandria Õigeusu Kirik 
 Antiookia Õigeusu Kirik 
 Jeruusalemma Õigeusu Kirik
 Vene Õigeusu Kirik
 Serbia Õigeusu Kirik
 Gruusia Apostlik Autokefaalne Õigeusu Kirik
 Rumeenia Õigeusu Kirik
 Bulgaaria Õigeusu Kirik
 Küprose Õigeusu Kirik
 Kreeka Õigeusu Kirik
 Poola Õigeusu Kirik
 Albaania Õigeusu Kirik
 Tšehhi ja Slovakkia Õigeusu Kirik
 Ukraina Õigeusu KirikNew Patriarchates – Autocephalous Churches - The Ecumenical Patriarchate (26.02.2019)

 Näited 
 Ameerika Ühendriigid 
Konstantinoopoli patriarhaat ei tunnista Õigeusu Kiriku Ameerikas autokefaaliat, sest selle andis 1970. aastal Moskva patriarhaat.

 Ukraina 
Konstantinoopoli patriarhaat tunnustas Ukraina Õigeusu Kiriku autokefaaliat 2019. aasta alguses. Küprose Õigeusu Kiriku 2019. aasta veebruaris avaldatud seisukohas ei seadnud nad kahtluse alla Konstantinoopoli patrirahaadi otsust, kuid samas ei tunnustanud UÕK autokefaaliat.Church of Cyprus: We are not questioning Ecumenical Patriarchate’s goal for the Church of Ukraine- Romfea News, 18.02.2019 (vaadatud 02.03.2019) Rumeenia Õigeusu Kiriku Püha Sinod arutas UÕK tunnustamise vajadust 2019. aasta veebruaris, kuid tunnustust ei andnud.Holy Synod examines Ukrainian ecclesiastical issue at first 2019 working session- News Agency Basilica.ro, 21.02.2019 (vaadatud 26.02.2019)

Autonoomsed kirikud

Eesti Apostlik-Õigeusu Kirik
Soome Õigeusu Kirik

Vaata ka
Autonoomne kirik
Patriarhaat (jurisdiktsioon)
Õigeusu kirik

 Viited 

Kategooria:Õigeusk